**Ақпарат**

Жаңа жыл мерекесі Жылымды негізгі мектебінде «Таңғажайып Жаңа жыл» тақырыбында аталып өтті. Мұндайда білім ошағындағы талапты да талантты жастар мерекенің көркін келтіруге жұмыла атсалысты. Жаңа жыл кеші 2 бөлімнен тұратын. Мерекелік іс-шара Ескі жылды шығарып салып, жаңа жылды қарсы алудан басталды. Мектептегі жас мұғалімдер ит, доңыз, Мыстан кемпір, қарға кейіпкерлерін сомдады. Бірінші бөлімі сыныптарды мереке құрметіне сай әдемілеп безендіру болды. Ал, екіншісі шығармашылық сайыс. Соңғы сайыстың өзі төрт бөлімнен: өзін-өзі таныстырудан, әртүрлі ертегілерден көрініс дайындаудан, әуелете ән шырқаудан және би билеуден өткізілді.

Сайыстың алғашқы бөлігі бойынша бірінші орынды мұғалімдер бөлмесі мен 7-8 сынып оқушылары иеленді. 7-8 сынып жетекшісі Еділ Жылқыбай, мұғалімдер бөлмесін безендірген Арайлым Есжанова мен Гүлжанар Айсина қанжығаларына байласа, екінші орынды 9 сынып оқушылары еншіледі. Олардың сынып жетекшісі Бүркіт Бекішев, ал, үшінші орын Аягөз Жетпісбаева жетекшілік ететін 5-6 сынып оқушыларына бұйырды.

Жарыстың екінші бөлімі бойынша бірінші орынды 5-6 сынып оқушылары (сынып жетекшілері Ә.Дайырова мен А.Жетпісбаева) алды. Екінші орынды 1-2 сынып оқушылары иеленді. Олардың сынып жетекшілері Ж.Байкенова мен А.Омарова. Үшінші орынды 0-3-4 сыныптар өзара бөліске салды. Бұл сыныптарға А.Жакишева, Г.Шоматова, А.Сақтағанова жетекшілік етеді. Жаңа жылды жақсылап қарсы алуға жұмыла үлес қосқан негізгі мектептің ұжымына алғыс білдіремін.

 Бастауыш сынып мұғалімі: Г.М:Шоматова